**JANI POZIV ZA TRENERE**

*Savez opština i gradova Republike Srpske* trenutno implementira projekat "*Regionalna mreža za razvoj kapaciteta (RCDN) za usluge vodosnabdjevanja i kanalizacije”* koji ima za cilj da poveća efektivnosti i efikasnosti vodovodnih preduzeća na Zapadnom Balkanu. Kroz projekat se doprinosi boljem pružanju usluga za veći broj grupa stanovništva koje dobijaju pristup pitkoj vodi i sanitarnim uslugama, i ispunjavanju pravne tekovine EU o zaštiti životne sredine.

Ovaj projekat **zajednički finansiraju** Švajcarski državni sekretarijat za ekonomska pitanja (**SECO**) i Njemačko savezno ministarstvo za ekonomsku saradnju i razvoj (**BMZ**), a **administrativno je ugrađen u** GIZ-ov projekat “Otvoreni regionalni fond za jugoistočnu Evropu - Modernizacija komunalnih usluga (**ORF MMS**)”, naručen od strane BMZ.

Četiri ključne grupe aktivnosti će doprinijeti postizanju ishoda projekta RCDN:

* ***Ishod 1:*** (Jače asocijacije). AJKP (asocijacije javno komunalnih preduzeća) i ALV (asocijacije lokalnih vlasti) su u stanju da obavljaju svoje organizacione funkcije u skladu sa svojim mandatom.
* ***Ishod 2:*** (Odgovarajuća ponuda za razvoj kapaciteta). AJKP i ALV su u stanju da na zadovoljavajući način odgovore na potrebe razvoja kapaciteta u sektoru voda i zahtjeve svojih članova.
* ***Ishod 3:*** (Dijalog o politikama koji vode asocijacije). AJKP i ALV su priznate od nadležnih nacionalnih agencija, sposobne da uspostave stratešku saradnju i da olakšaju politički dijalog kako bi se zalagali za interese svojih članova
* ***Ishod 4:*** (Regionalne službe). Usluge razvoja regionalnih kapaciteta bave se potrebama i zahtjevima i dodaju vrijednost ponudi razvoja kapaciteta AJKP i ALV.

U okviru RCDN projekta, Savez je trenutno u fazi proširivanja baze stručnjaka/trenera, koji ce biti angažovani u narednom periodu za izvođenje obuka na teme vodosnabdjevanja i tretiranje otpadnih voda. Efikasna isporuka ovakvih programa obuke zavisi od kvalifikovanih trenera.

**Potreban broj trnera**: 4

*Koje kvalifikacije su potrebne ?*

* RCDN trener treba da ima veliko iskustvo, sa praktičnim znanjem o funkcionisanju i upravljanju JKP i/ili JKP, uključujući procese, procedure, organizacione aspekte, trenutni status i potrebe za razvoj ljudskih kapaciteta (HCD), kao i izazove, trendove i prilike za poboljšanja, posebno u različitim specifičnim oblastima vezanim za vodosnabdijevanje i otpadne vode.
* RCDN trener treba da posjeduje sledeće kompetencije:
* **Sektorska nadležnost**: Iskustvo u funkcionisanju JLS/JKP, sa posebnim iskustvom u ili vezano za:
* Poboljšanje učinka JLS/JKP u sektoru vodosnabdijevanja i otpadnih voda, i/ili
* Efikasno upravljanje komunalnom i/ili infrastrukturom, i/ili
* lokalne uprave i
* Razvoj kapaciteta sa fokusom na obuku i druge HCD formate (npr. razmjena između kolega, učenje između kolega, itd.);
* Iskustvo u pripremi i implementaciji infrastrukturnih investicionih projekata međunarodnih finansijskih institucija (MFI) ili raznih donatora (npr. EU programi i mehanizmi finansiranja) se smatra prednost, i
* Radno iskustvo u kontekstu pristupanja i integracije u EU takođe će se smatrati prednošću.

RCDN trener treba da pokaže profesionalno iskustvo od najmanje 5 godina u jednoj od gore navedenih oblasti (predstavljeno u njenoj/njegovoj biografiji (CV) i dokazano odgovarajućim referencama).

* **Metodološke kompetencije:** Iskustvo u oblasti unapređenja kapaciteta na lokalnom nivou, sa specifičnim radnim iskustvom u izvođenju obuka kao i facilitacije sa fokusom na:
* Participativne pristupe;
* Didaktičko i pedagoško znanje, sa fokusom na pristup učenju orijentisanom na odrasle;
* Razvoj kurikuluma obuke i dizajn mjera obuke; i
* Sprovođenje mjera obuke i drugih mjera razvoja kompetencija.

Trener RCDN-a treba da dokaže da je održao najmanje 5 obuka za učesnike JLS/JKP (dokazano odgovarajućim referencama) i da je kompetentan za primjenu RCDN standarda za izvođenje obuke.

**Napomena:** Nedostatak u broju održanih obuka mogao bi se nadoknaditi demonstracijom snažnog tehničkog iskustva.

* **Poznavanje jezika:** Sposobnost izvođenja obuka na engleskom jeziku je prednost.
* **IT vještine:** MS Office (Word, Excel, PowerPoint).
* RCDN definiše obuku kao aktivnost učenja usmjerenu na praksu koja ima za cilj nadogradnju znanja i kompetencija. Kako bi osigurao kvalitet, treneri koji budu odabrani da rade obuke, radili bi po standardima koji su razvijeni u okviru RCDN projekta..
* Trener RCDN-a treba da ima univerzitetsku diplomu u oblasti relevantnoj za unapređenje sektora vodosnabdevanja i otpadnih voda u lokalnim samoupravama i JKP (npr. društvene nauke, javna uprava, poslovna administracija, vodosnabdevanje i inženjering i upravljanje otpadnim vodama).

*Ukoliko ste zainteresovani da budete trener Saveza opština i gradova i budete dio tima, molimo vas da nam posaljete Vaš CV putem e-maila**info@alvrs.com**, najkasnije do****16. avgusta 2024****. godine. Takođe, treneri koji ispunjavaju uslove biće pozvani na obuku trenera koja će se organizovati u Tirani 24- 27 septembra 2024. godine, u okviru RCDN projekta.*